สภาพการณ์ในชุมชนคนพื้นเมือง Aborigine ในออสเตรเลีย
ออสเตรเลียมีพลเมืองราวๆ 21 ล้านคน โดยที่ 2.4% เป็นคนพื้นเมือง หรือที่เรียกว่า Aborigine (แอบบอริจีนี่) มีคำกล่าวหากันมานานแล้วว่า สังคม
เมื่อเร็วๆ นี้ เจ้าหน้าที่สืบสวนพิเศษขององค์การสหประชาชาติเดินทางไปศึกษาสภาพการณ์ในชุมชน Aborigine ในออสเตรเลียและให้ความเห็นว่า การกีดกันเรื่องผิวในออสเตรเลียฝังรากไว้ลึกซึ้ง อาจารย์ James Anaya สอนวิชากฎหมายสิทธิมนุษยชนและทำงานเป็นเจ้าหน้าที่สืบสวนพิเศษในเรื่องชนพื้นเมืองให้กับองค์การสหประชาชาตินักวิชาการผู้นี้เดินทางไปสืบสวนเรื่องสภาพความเป็นอยู่ของชาว Aborigine ตามคำร้องขอของกลุ่มชนพื้นเมือง กลุ่มศาสนาและองค์กรที่ไม่ใช่รัฐบาลที่ทำงานต่อสู้เพื่อความยุติธรรมในสังคมในออสเตรเลียเขาใช้เวลาเยี่ยมเยือน และเรียนรู้เกี่ยวกับชุมชนด้อยโอกาสที่นั่นเป็นเวลา 12วัน และให้ความเห็นว่าการรังเกียจกีดกันในเรื่องผิวในออสเตรเลียเป็นเรื่องที่มานานแล้วและนโยบายของรัฐบาลที่พยายามเข้าไปแทรกแซงตามชุมชนเหล่านี้ในเขตปกครองในภาคเหนือ (NorthernTerritory) ของประเทศทำให้การกีดกันและเลือกปฏิบัติดังกล่าวคงอยู่ต่อไป ตัวอย่างการแทรกแซงของรัฐบาลที่มีการกล่าวถึงคือการส่งทหาร เจ้าหน้าที่ทางการแพทย์และสังคมสงเคราะห์เข้าไปทำงานตามชุมชนเหล่านี้ เมื่อสองปีก่อนจุดมุ่งหมายคือการรณรงค์ต่อต้านการข่มเหงรังแกผู้เยาว์ และการปราบปรามความรุนแรงโดยเฉพาะความรุนแรงในครอบครัว รัฐบาลสั่งระงับการบังคับใช้กฎหมายห้ามการเลือกปฏิบัติเพื่อให้เจ้าหน้าที่เหล่านั้นทำงานให้ได้ตามเป้าหมาย มีการห้ามเครื่องดื่มแอลกอฮอลและสิ่งลามกอนาจารในชุมชนดังกล่าวคนพื้นเมืองถูกบังคับให้กันส่วนหนึ่งของเงินประกันสังคม ที่ได้รับจากรัฐบาลไว้สำหรับซื้อหาปัจจัยสำคัญอย่างเช่น อาหาร นักต่อสู้เพื่อความยุติธรรมในสังคมบางรายกล่าวว่ามาตรการข้างต้นละเมิดสิทธิมนุษยชน เพราะนำมาบังคับใช้แต่กับชาว Aborigineเท่านั้น อาจารย์ James Anaya เจ้าหน้าที่สืบสวนพิเศษของสหประชาชาติในเรื่องชนพื้นเมือง เห็นด้วยกับความคิดเห็นนี้และว่ามาตรการเหล่านั้นกีดกันคนพื้นเมืองอย่างชัดเจน ละเมิดสิทธิในการตัดสินใจของตนเองและประทับตราบาปให้แก่ชุมชนที่ถูกตราหน้าอยู่แล้ว อาจารย์ James Anaya เป็นเจ้าหน้าที่สืบสวนคนแรกของสหประชาชาติที่ได้ไปเยี่ยมชุมชน Aborigine ในออสเตรเลียเขาได้กล่าวยกย่องนายกรัฐมนตรี Kevin Rudd ของออสเตรเลียที่ได้กล่าวขอโทษต่อคนพื้นเมืองที่ถูกปฏิบัติต่ออย่างไม่เป็นธรรมในอดีตและแสดงความยินดีที่มีการจัดตั้งองค์กรใหม่ขึ้นมาเป็นตัวแทนคนพื้นเมืององค์กรที่ว่านี้จะต้องได้รับความเห็นชอบจากรัฐบาลก่อนที่จะดำเนินงานได้ การศึกษาวิจัยที่เผยแพร่ผลออกมาเมื่อเร็วๆ นี้พบว่า ช่องว่างระหว่างชาวออสเตรเลียกับชาว Aborigine นั้นห่างกันมากขึ้นเรื่อยๆโดยเฉพาะในเรื่องการข่มเหงรังแกผู้เยาว์ และความรุนแรงในครอบครัว ชาว Aborigineยังมีปัญหาเรื่องสุขภาพมากกว่า คนออสเตรเลียโดยทั่วไปรวมทั้งเรื่องการติดยาเสพติด และอายุโดยเฉลี่ยจะสั้นกว่าถึง 17 ปี นายกรัฐมนตรี Kevin Rudd กล่าวถึงผลสรุปของรายงานฉบับนี้ไว้ว่า เป็นรายงานที่แสดงถึงสภาพการณ์ที่เป็นที่ยอมรับไม่ได้